मिस्टर बीस्ट

जिमी डॉनल्डसन (जन्म 7 मई 1998) एक अमेरिकी यूट्यूबर और परोपकारी हैं। उन्हें मिस्टर बीस्ट के नाम से भी जाना जाता है। उन्हें यूट्यूब वीडियो की एक ऐसी शैली को आरम्भ करने का श्रेय दिया जाता है जो महंगे कर्तब पर केन्द्रित होती है।  जून 2023 के अनुसार 16.1 कोट्यधिक सदस्यों के साथ, उनका मुख्य यूट्यूब चैनल सर्वाधिक सदस्यता प्राप्त व्यक्तिगत रूप से स्वामित्व वाला और द्वितीय सर्वाधिक सदस्यता प्राप्त चैनल है।

डॉनल्डसन ने वर्ष 2012 में 13 वर्ष की आयु में मिस्टर बीस्ट  6000 (MrBeast6000) हैंडल से यूट्यूब पर वीडियो पोस्ट करना आरम्भ किया था उनकी प्रारम्भिक सामग्री लेट्स प्ले में "अन्य यूट्यूबरों की सम्पत्ति का अनुमान लगाने वाले वीडियो" तक थी। 2017 में उनके "काउंटिंग टू 100,000" वीडियो ने कुछ ही दिनों में दश हज़ार दृश्य संख्या अर्जित करने के बाद वो वीडियो फैल गया और तेजी से लोकप्रिय हो गया। उसके बाद उनके अधिकांश वीडियो को करोड़ों में दृश्य संख्या मिल रही है। समय के साथ, उनकी सामग्री की शैली में चुनौती और दान जैसे विषय भी शामिल करने से विविधता आ गयी। इस विविधता में हज़ारों डॉलर का इनाम, कठिन कार्यों या उत्तरजीविता की चुनौतियों वाले वीडियो और मूल वीलॉग शामिल थे।  एक बार जब उनका चैनल शुरू हो गया, तो डॉनल्डसन ने बढ़ते ब्राण्ड को चलाने में सहायता करने हेतु अपने बाल्यकाल के कई मित्रों को काम पर रखा। 2022 तक, मिस्टर बीस्ट टीम 30 लोगों से बनी है।

मिस्टर बीस्ट के अतिरिक्त, डॉनल्डसन यूट्यूब चैनल बीस्ट रिऐक्ट्स, मिस्टर बीस्ट गेमिंग, मिस्टर बीस्ट 2 (पूर्व में मिस्टर बीस्ट शॉर्ट्स), और फिलेंथ्रोपी चैनल चलाते हैं। उन्होंने पूर्व में मिस्टर बीस्ट 3 (शुरुआत में MrBeast 2) चलाया था, जो अब निष्क्रिय है। वर्ष 2020 में वो 10 सर्वाधिक आय आर्जित करने वाले वाले यूट्यूबरों में से एक थे। डोनाल्डसन मिस्टर बीस्ट बर्गर और फ़ीस्टबल्स के संस्थापक हैं एवं टीम ट्रीज़ के सह-निर्माता हैं, जो आर्बर डे फ़ाउंडेशन के लिए एक फ़ंडरेज़र है, जिसने $23 मिलियन का धन जुटाया है टीम सीज़, ओशन कंज़रवेंसी और द ओशन क्लीनअप जिसने $3 करोड़ से अधिक धन जुटाया है। डॉनल्डसन ने वर्ष 2020, 2021 और 2022 में स्ट्रीमी अवार्ड्स में तीन बार क्रिएटर ऑफ द यीअर का पुरस्कार जीता; उन्होंने 2022 और 2023 में निकलोडियन किड्स चॉइस अवार्ड्स में दो बार पसन्दीदा पुरुष निर्माता का पुरस्कार भी जीता।

सन्दर्भ

बाहरी कड़ियाँ
 
 

1998 में जन्मे लोग
शॉर्टी पुरस्कार विजेता